Ljubav prema prirodi predočena u umjetnost | Balkan Diskurs
Dženisa Joldić
26. januara, 2024.
Penzionerski život ne mora biti dosadan i neproduktivan. Primjer je Zaim Isić, penzionisani nastavnik praktične nastave, koji je spojio zaljubljenost u prirodu i lov sa izradom korisnih pomagala, među kojima su drveni noževi sa oštricama od dur aluminija, korice za noževe, ali i roštilji, mašine za mljevenje jabuka, kukuruza i slično. Ručno izrađene proizvode posjetioci nerijetko nazivaju umjetničkim djelima.
Pojašnjava da nije lako izraditi jedan nož te da se svakoj izradi maksimalno posveti jer je svaki nož unikatan, kao i korice u koje ih stavlja. Za izradu samo jednog noža i korica potrebno mu je 25 do 30 sati.
„U svakom zanimanju je potreban tehnološki proces pa tako i za izradu noževa, taj proces obuhvata pronalazak materijala, ocrtavanje skice, rezanje, kovanje, turpijanje, kaljenje…“ , navodi Isić.
Radionicu u kojoj izrađuje noževe sa unikatnim drškama i šije korice za noževe jer su oštri pa da ne bi nekoga ozlijedili, napravio je pored kuće u kojoj živi. U radu koristi bušilicu, šajbu za bušenje, rezanje, bonsek, šmirgl šajbu, polir šajbu, pastu za poliranje, linijar, kovačku vatru i razne vrste turpija.
Na upit kako nabavlja materijal za izradu noževa i korice, odgovara da nešto kupuje a nešto pronalazi u prirodi. Koristi različite vrste drveta, kao što su orah, dud, šljiva, tisa, brazilski orah, jasen i bukva. A oštrice noževa su izrađene od dur aluminija.
„Ljudi su zainteresovani baš, najviše lovci, planinari, ljubitelji prirode ali i mnogi drugi ljudi koji ih vole upotrebljavati u domaćinstvu. Veliki broj noževa sam prodao a mnoge sam i poklonio“, kazao je Isić.
Na upit koji mu je omiljeni nož koji je izradio, naglašava da su svi posebni i unikatni, ali da mu je jedan posebno drag jer ga je izradio kombinirajući pet vrsta drveta. Kad mu dođi posjetioci u radionicu, navodi da prvo upravo primijete taj nož.
„Plijeni taj nož mnogo pažnje“, naglašava Isić.
Pored izrade noževa, penzionerske dane Isić upotpunjuje i izradom ražnjeva, roštilja, mašina za mljevenje jabuka, kukuruza i tako dalje.
„Nema stvari koja se ne može napraviti, samo treba dobra volja. Ko hoće da radi naći će način“, kazao je Isić.
Smatra da čovjek mora voljeti ono što radi da bi mogao ovako nešto napraviti. Volio bi, kako objašnjava, da mladi budu više zainteresirani za ovo jer je majstora sve manje. „Mi stariji to radimo dok možemo, ali kad nas ne bude teško da će biti majstora“, navodi Isić.
Neke od ručno izrađenih proizvoda pokloni a neke i prodaje, a zainteresiranost posjetilaca mu je dodatni vjetar u leđa da proizvodi više i interesantnije dezene, koje nazivaju umjetnošću majstora Isića.